CELEX: 62013CN0415
Language: sl
Date: 2013-07-22 00:00:00
Title: Zadeva C-415/13 P: Pritožba, ki jo je Fabryka Łożysk Tocznych-Kraśnik S.A. vložila 22. julija 2013 zoper sodbo Splošnega sodišča (prvi senat) z dne 14. maja 2013 v zadevi T-19/12, Fabryka Łożysk Tocznych-Kraśnik S.A. proti Uradu za usklajevanje na notranjem trgu (znamke in modeli) – Impexmetal

21.9.2013   
            
            
               SL
            
            
               Uradni list Evropske unije
            
            
               C 274/16
            
         Pritožba, ki jo je Fabryka Łożysk Tocznych-Kraśnik S.A. vložila 22. julija 2013 zoper sodbo Splošnega sodišča (prvi senat) z dne 14. maja 2013 v zadevi T-19/12, Fabryka Łożysk Tocznych-Kraśnik S.A. proti Uradu za usklajevanje na notranjem trgu (znamke in modeli) – Impexmetal
   (Zadeva C-415/13 P)
   2013/C 274/28
   Jezik postopka: poljščina
   
      Stranki
   
   
      Pritožnica: Fabryka Łożysk Tocznych-Kraśnik S.A. (zastopnik: P. Borowski, odvetnik)
   
      Druga stranka v postopku: Urad za usklajevanje na notranjem trgu (znamke in modeli)
   
      Predlog
   
   Tožeča stranka Sodišču predlaga, naj
   
               —
            
            
               sodbo Splošnega sodišča v celoti razveljavi, tožbi z dne 9. januarja 2012 v celoti ugodi in tako razveljavi odločbo prvega odbora za pritožbe Urada za usklajevanje na notranjem trgu z dne 27. oktobra 2011;
            
         
               —
            
            
               če temu predlogu ne bo ugodeno, sodbo Splošnega sodišča v celoti razveljavi in zadevo vrne v odločanje Splošnemu sodišču;
            
         
               —
            
            
               drugim strankam v pritožbenem postopku naloži plačilo stroškov postopka, vključno s stroški tožeče stranke v postopku pred odborom za pritožbe in oddelkom za ugovore Urada za usklajevanje na notranjem trgu ter pred Splošnim sodiščem.
            
         
      Pritožbeni razlogi in bistvene trditve
   
   Tožeča stranka Splošnemu sodišču očita, da je kršilo člen 8(1)(b) Uredbe št. 207/2009 (1), saj ga je uporabilo za dejansko stanje, ki ne spada na področje uporabe te določbe.
   Do nepravilne uporabe te določbe naj bi prišlo zato, ker je Splošno sodišče napačno ugotovilo, da je znamka tožeče stranke podobna znamki intervenientke in da zato v javnosti obstaja verjetnost zmede. Splošno sodišče naj ne bi upoštevalo, da
   
               —
            
            
               se proizvodi z oznako „stroji in orodni stroji“, ki jih označuje znamka tožeče stranke, in proizvodi z oznako „ležaji“, ki jih označuje znamka intervenientke, znatno razlikujejo in zagotovo niso komplementarni proizvodi;
            
         
               —
            
            
               se znamki tožeče stranke in intervenientke na vizualni ravni znatno razlikujeta;
            
         
               —
            
            
               znamka tožeče stranke vsebuje besedni element v obliki samostalnika „Kraśnik“, ki znatno vpliva na razlike med nasprotujočima si znamkama na vizualni, fonetični in konceptualni ravni;
            
         
               —
            
            
               se znamki tožeče stranke in intervenientke na fonetični ravni znatno razlikujeta;
            
         
               —
            
            
               je znamka tožeče stranke sestavni del njene firme in se je to ime uporabljalo že dolgo pred dnem prijave znamke;
            
         
               —
            
            
               je ta znamka zgodovinsko utemeljen znak prepoznavnosti tožeče stranke;
            
         
               —
            
            
               sta navedeni znamki dolgo časa mirno soobstajali na enem trgu;
            
         
               —
            
            
               podobnost med nasprotujočima si znamkama ne upravičuje kakršne koli navedbe, da bi lahko bila razlog za verjetnost zmede.
            
         
      (1)  Uredba Sveta (ES) št. 207/2009 z dne 26. februarja 2009 o blagovni znamki Skupnosti (kodificirana različica) (UL L 78, str. 1).